আমরা যারা ভ্রামণিক, পাহাড়ের অতিথি তাদের একজন বলে ওঠে – ‘প্রসন্নকে ভোট দিতেন কেন? সে আপনাদের লোক?’ এ-প্রশ্নে অটল পাহাড় যেন তার জমাটবদ্ধ সমস্ত কান্না উগড়ে দিতে চায়। বলে, বাবু আমাদের লোক কেউ না, জিতে গেলে কেউ ভাবে না। ততক্ষণে ঋষির ধ্যানে, অলৌকিক শক্তির গুণে ডিম ফুটে এক মানুষের ছানা বেরিয়ে এলো পৃথিবীতে। গৌতম বুদ্ধের আশীর্বাদপুষ্ট ঋষিকে জিজ্ঞেস করে ড্রাগন – ‘হে মহামানব তুমি কী চাও?’ ঋষি বলে, ‘বুদ্ধের আশীর্বাদ রেখে যেতে চাই এ-পৃথিবীর মানুষদের জন্য।’ কিন্তু সেজন্য তো পবিত্র পাথর দরকার, তা কোথায় পাওয়া যাবে! পাহাড় থেকে বয়ে আনা পাথর, বালুচর থেকে বয়ে আনা পাথর… দেখা যাচ্ছে কোনো পাথরই পবিত্রতার পরীক্ষায় টিকে যাচ্ছে না!